
Ұйымдастырылған оқу қызметінің технологиялық картасы
Тақырыбы: Бөлме гүлдері
«Ақбота» ІІ кіші тобы

Білім беру саласы: «Таным» 
Ұйымдастырылған оқу іс -әрекеті: Экология негізі
Тақырыбы:Бөлме гүлдері
Білімділік мақсаты:Балаларды бөлме өсімдігі қазтамақ гүлімен таныстыру.Қазтамақ гүлі н басқа гүлдермен салыстыруға, көбею жолдарын, күтіп баптауын үйрету.
Дамытушылық мақсаты:Балалардың бөлме өсімдіктері туралы түсінігін дамыту, сөздік қорын байыту. Гүлдерге деген қызығушылығын арттыру.
Тәрбиелік мақсаты: Айналасындағы әдемілікті сезіне білуге, оны күтіп баптауға тәрбиелеу.
Әдіс-тәсілдер:Шаттық шеңбері, түсіндіру, сұрақ-жауап, салыстыру,сергіту сәті,практикалық, көркем сөз, тәжірибе жасау.
Қажетті құралдар-жабдықтар: Слайд, бөлме өсімдіктерін күтуге арналған құралдар ( сүрткіш, тегешке су, су құйғыш, су бүркігіш, қопсытқыш, тамыры шыққан қазтамақ гүлі, тас, қара топырақ, гүл егетін ыдыс, өсіп тұрған қазтамақ гүлі мен фикус гүлі.)
Сөздік жұмыс: қазтамақ , фикус, тамыр, сабағы,жапырағы,  шоқ гүлдер. 
Қостілділік  компонент: қазтамақ-герань, тамыр-корень, жапырақ-листья, сабақ-стебель. 
	Әрекет кезеңдері
	Тәрбиешінің әрекеті
	Балалардың іс-әрекеттері

	Мотивациялық қозғаушы
қызмет 
	Шаттық шеңбері
Біз қандаймыз-қандаймыз
Шұғылалы таңдаймыз
Күлімдеген күндейміз
Ренжуді біз білмейміз
Қуанамын мен де
Қуанасың сен де
Қуанайық достарым
Арайлап атқан күнге


· Балалар қазір жылдың қай мезгілі?
· Көктем мезгілінде неше ай бар?
· Атап айтайықшы?

· Ал қазір қай ай?

Дұрыс айтасыңдар. Қазір көктем мезгілінің сәуір айы екен. 

Көктем мезгілінде ауа-райы қандай болады? 






Дұрыс айтасыңдар. 
	Балалар шеңберге тұрады.







Балалар сұраққа жауап береді 
Көктем мезгілі 

Үш ай бар 
Наурыз, сәуір, мамыр.
Сәуір айы. 


Күн жылынады. Қар ериді. Құстар жылы жақтан ұшып келеді. Жылғалардан су ағады.

	Ұйымдастырушылық – ізденістік кезең 
	Тәрбиеші балаларға бөлме өсімдіктерін слайд арқылы көрсетеді. Балалар:
· Мыналар нелер?
· Гүлдер қайда өсіп тұр?
Дұрыс, бұл гүлдер бөлмеде өседі. 
· Бөлме өсімдіктері бізге не береді?
Дұрыс балалар , қазір мен бір өсімдікті сипаттаймын. Ал сендер қандай гүл екендігін тауып көріңдер. 
· Жапырағы сопақша, үлкен, түсі қою жасыл. 
· Бұл қандай гүл?
Дұрыс балалар (фикус гүлін көрсетіп, сипаттама беру). 
Бөлме гүлдерін слайд арқылы көрсету. 
Ал, бүгін сендерді жаңа бөлме өсімдігі, хош иісті қазтамақ гүлімен таныстырамын. Қазтамақ көпшіліктің сүйікті гүлі. Қазтамақты – хош иісі,әдемілігі үшін, сонымен қатар шипалы қасиеті үшін де өсіреді. Қазтамақ жылу сүйгіш гүл. Қазтамақ жарықта ерекше гүлдейді. Сонымен қатар өте қызғаншақ екен. Өзін бірінші суғармаса, ол кәдімгідей ренжіп қалады. Ренжігенін көпке дейін гүл ашпай тұру арқылы білдіреді екен. Гүлдері ақ, қызыл, сары, ал жапырақтары ақшыл жасыл түсті болады екен. Гүлдері шоқ болып өседі және хош иісті болады. 
Қазтамақ аминқышқылына, дәруменге, кальциге өте бай. Қазтамақ тұнбасы жөтелге, асқазан, көз ауырғанда  ем болады. Оның тамыры мен сабағы өте шипалы.Қазтамақ бөлмедегі ауаны микробтардан қорғайды және ол бар жерде шыбын-шіркей болмайды. (Тәрбиеші слайдпен қазтамақты көрсетіп тамыры, сабағы, жапырағы, гүлін таныстыру) кейін баладан сұрау.( 2 бала таныстыру слайд, тірі) салыстыру.
Сергіту сәті:
Біз гүлдерше өсеміз
Жапырағы жайқалған
Сабақтары салалы
Жел күшімен шайқалған

Қазтамақтың күтімі:
Қазтамақ тез өсетін, күтімі жеңіл гүл. Күтімі жақсы болса, ол үздіксіз гүлдейді. Қазтамақты аптасына бір рет суғарып, екі рет топырағын қопсыту керек. Жапырағына су бүркігішпен су бүрку керек. Тамырына зақым келтірмес үшін топырағын қопсытқанда, суғарғанда бір шетінен бастау керектігін айты көрсету.

Қазтамақ гүлінің көбеюі:
Өсіп тұрған гүлдің сабағын қиып алып, суға салып қоямыз. Бірнеше күннен кейін тамыры шыққан соң, кәушік ыдысқа отырғызамыз. 
Ол үшін:
· Ыдыс түбі тесік болу керек
· Ыдыс толғанша тас пен қара топырақ саламыз.
· Тасты тамырға ауа жіберу үшін саламыз.
· Дайын болған топырақтың ортасын қопсытқышпен шұңғылдап, тамыры шыққан сабақты отырғызып, үстін қара топырақпен жабамыз. Сосын аздап су құямыз.
 Қазір біз қазтамақ гүлін түбекке отырғызайық. (керекті құралдарды алып, гүлді ортырғызу, суғару.) 
Көркем сөз:
Медина:
Ұмытпай күнде
Су құям гүлге
Жайнайды гүлім
Құлпыртып гүлін

Жантөре:
Гүлім-гүлім өсе бер
Әдемі боп, асыл боп
Күндей жайнап кете бер
Қызыл, сары, жасыл боп.

Айғаным:
Әдемі гүлдер,гүлдер
Далада өскен гүлдер
Өседі ұқсап балаға 
Сән береді далаға
	Сұраққа жауап береді
Гүлдер 
Бөлмеде

Таза ауа 
Балалар сұрақты мұқият таңдайды. Сұраққа жауап береді.
Фикус 

Балалар көрсетілген бөлме гүлдеріне мұқият қарайды.














Балалар орындарынан тұрып сергіту жасайды


Балалар мұқият тәрбиешіні тыңдайды.








Балалар тәрбиешімен бірлесе отырып қазтамақ гүлін түбекке отырғызады.
 




Балалар гүлге байланысты жаттаған көркем сөздерін айтады.

	Рефлексивті-түзетуші
	Қорытындылау.
Мадақтау.
	


Күтілетін нәтиже:
Нені біледі: қазтамақ гүлін басқа бөлме өсімдіктерінен ажыратуды;
Қандай түсініктерді игереді: бөлме гүлдерін күтуді, оларға қамқор болуды 
Меңгерген дағдылары мен түсініктері: бөлме гүлдеріне қамқор болуды;

